**A****PSTIPRINĀTS**

Iepirkuma komisijas

2016.gada 17.oktobra sēdē

(protokols Nr.1)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Iepirkumu komisijas priekšsēdētāja J.Lepiksone

*Saskaņā ar Publisko iepirkumu likuma 8.2pantu*

*Slimību profilakses un kontroles centra organizētā iepirkuma*

**„Veselīga uztura pagatavošanas meistarklašu izveide un īstenošana izglītības iestādēs”**

 (iepirkuma identifikācijas Nr. SPKC 2016/18)

***INSTRUKCIJA PRETENDENTIEM***

# Pasūtītājs: Slimību profilakses un kontroles centrs, reģ. Nr. 90009756700, Duntes iela 22, Rīga, LV-1005, tālrunis 67501590, fakss 67501591.

# Iepirkuma priekšmets un CPV kods: izglītojošu pasākumu izveide un īstenošana veselības veicināšanas jautājumos saskaņā ar instrukcijas 1.pielikumu un tajā noteikto apjomu (turpmāk – Pakalpojums), CPV kods: 80561000-4 (veselības mācību pakalpojumi).

# Līguma izpildes vieta: Latvijas Republika.

# Kontaktpersona: Juridiskā atbalsta un iepirkumu nodaļas vecākais juriskonsults Jānis Jakobovičs, tālr.: 67387674, e-pasts: janis.jakobovics@spkc.gov.lv.

# Informācijas sniegšana: visi jautājumi par iepirkuma priekšmetu un piedāvājumu iesniegšanas kārtību adresējami Instrukcijas 4. punktā minētajai kontaktpersonai savlaicīgi (ne vēlāk kā divas darba dienas pirms piedāvājumu iesniegšanas termiņa beigām).

# Piedāvājuma iesniegšana:

## piedāvājumu iesniegšanas vieta – Slimību profilakses un kontroles centrs, Duntes iela 22, Rīga, LV-1005, 212.kabinets (lietvedība);

## piedāvājumu iesniegšanas laiks – līdz 2016.gada 28.oktobra, plkst.10:00;

## piedāvājumu var iesniegt personīgi vai nosūtīt pa pastu slēgtā, ar uzņēmuma zīmogu apzīmogotā aploksnē vai cita veida necaurspīdīgā iepakojumā, uz tās norādot:

### pretendenta nosaukumu, adresi, kontakttālruni un faksa numuru;

### norādi, kas satur iepirkuma nosaukumu un identifikācijas numuru;

### norādi „Neatvērt līdz 2016.gada 28.oktobra, plkst. 10:00”.

## pretendents piedāvājumu iesniedz 2 (divos) eksemplāros ar norādi „ORIĢINĀLS” un „KOPIJA”;

## pēc piedāvājuma iesniegšanas termiņa beigām pretendents savu piedāvājumu nevar mainīt, grozīt, papildināt vai labot;

## visi izdevumi, kas saistīti ar piedāvājuma sagatavošanu un iesniegšanu, jāsedz pretendentam;

## piedāvājumi, kas iesniegti pēc Instrukcijas 6.2.apakšpunktā norādītā termiņa, netiks vērtēti.

# Piedāvājuma noformēšana:

## piedāvājumam jāatbilst Instrukcijai un tās pielikumiem;

## piedāvājums jāiesniedz atbilstoši pielikumos pievienotajām formām;

## piedāvājuma dokumenti jāiesniedz latviešu valodā. Piedāvājumam jābūt cauršūtam (caurauklotam) vienā sējumā un piedāvājuma lapām jābūt secīgi sanumurētām. Uz piedāvājuma pēdējās lapas aizmugures cauršūšanai izmantojamais diegs nostiprināms ar pārlīmētu papīru, uz tā norādāms cauršūto lapu skaits, ko ar savu parakstu un pretendenta zīmogu apliecina pretendenta pārstāvis;

## piedāvājumu paraksta persona, kurai ir pārstāvības tiesības. Ja piedāvājumu paraksta pilnvarota persona, piedāvājumam jāpievieno pilnvara vai normatīvajos aktos noteiktā kārtībā apliecināta pilnvarojuma kopija;

## piedāvājuma dokumentiem jābūt skaidri salasāmiem. Vārdiem un skaitļiem jābūt bez iestarpinājumiem vai labojumiem. Ja kāds no piedāvājumā iekļautajiem dokumentiem ir svešvalodā, tad pretendents pievieno apliecinātu šī dokumenta tulkojumu latviešu valodā. Par kaitējumu, kas radies dokumenta tulkojuma nepareizības dēļ, pretendents atbild normatīvajos aktos noteiktajā kārtībā;

## piedāvājuma dokumentiem ir jābūt noformētiem atbilstoši Ministru kabineta 2010. gada 28.septembra noteikumiem Nr. 916 „Dokumentu izstrādāšanas un noformēšanas kārtība” un Dokumentu juridiskā spēka likumam.

# Iepirkuma priekšmets – veselīga uztura pagatavošanas meistarklašu izveide un īstenošana izglītības iestādēs.

# Kvalifikācijas prasības pretendentam:

## pretendents ir reģistrēts normatīvajos aktos noteiktajā kārtībā;

## pretendents pēdējo 3 (trīs) gadu laikā (skaitot līdz piedāvājuma iesniegšanas termiņam) ir īstenojis vismaz 2 (divus) izglītojošus pasākumus (lekcijas, lekciju ciklus, seminārus un/vai citus izglītojošus pasākumus) veselības jautājumos;

## pretendenta rīcībā ir nepieciešamais personāls, kas nepieciešams Pakalpojuma izpildei, t.i., Pakalpojuma sniegšanā uz visu Pakalpojuma īstenošanas periodu Pretendents piedāvā iesaistīt speciālistus ar atbilstošu kvalifikāciju[[1]](#footnote-1), t.i., meistarklašu programmas sagatavošanā un vadīšanā vismaz 2 (divus) speciālistus – pavāru un/vai sertificētu uztura speciālistu, kuri atbilst šādām prasībām:

### pavāram – iegūta pavāra izglītība (2.profesionālās kvalifikācijas līmenis) un ir vismaz 3 (trīs) gadu pieredze grupu nodarbību (t.sk. meistarklašu) vadīšanā;

### uztura speciālistam – iegūta augstākā izglītība veselības aprūpē un uztura speciālista kvalifikācija, iegūts uztura speciālista sertifikāts, ir vismaz 3 (trīs) gadu pieredze izglītojošu pasākumu (lekciju, lekciju ciklu, semināru, grupu nodarbību (t.sk. meistarklašu) un/vai citus izglītojošu pasākumu) vadīšanā.

# Prasības pretendentam un iesniedzamie dokumenti. Pretendentam jāiesniedz:

## pretendenta pieteikums dalībai iepirkumā atbilstoši Instrukcijas 2. pielikuma formai;

## iepirkumu komisija par Instrukcijas 9.1.punktu veiks pārbaudi Uzņēmumu reģistrā. Ārvalstī reģistrētam Pretendentam jāiesniedz kompetentas attiecīgās valsts institūcijas izsniegts dokuments, kas apliecina, ka Pretendents ir reģistrēts atbilstoši tās valsts normatīvo aktu prasībām;

## Latvijas Republikas Uzņēmumu reģistra izsniegta izziņas kopija vai izdruka no Lursoft vai līdzvērtīgas datu bāzes vai līdzvērtīgas komercdarbību reģistrējošās iestādes citā valstī izsniegta izziņas kopija par amatpersonu ar paraksta tiesībām uzskaitījumu, kas izsniegta vai izdrukāta ne agrāk kā 1 (vienu) mēnesi pirms piedāvājuma iesniegšanas;

## pretendenta pieredzes apraksts atbilstoši Instrukcijas 3.pielikuma formai, kurā tas apliecina atbilstību Instrukcijas 9.2.punktam;

## ne mazāk kā 2 (divas) pozitīvas atsauksmes no ne mazāk kā 2 (diviem) pretendenta pieredzes aprakstā (Instrukcijas 3.pielikums) minētajiem pasūtītājiem, kas apliecina, ka pretendents kvalitatīvi un savlaicīgi veicis pieredzes aprakstā minētos pakalpojumus;

## pretendenta parakstīts apliecinājums (oriģināls), kas apliecina, ka Pretendenta rīcībā ir Pakalpojuma izpildei nepieciešamais personāls un Pretendents Pakalpojuma izpildei piesaistīs Instrukcijas 9.3.punktā noteiktos speciālistus. Apliecinājumā norāda Pakalpojuma izpildē piesaistīto speciālistu vārdu un uzvārdu un tā lomu Pakalpojuma izpildē, kā arī apliecinājumam pievieno speciālistu parakstītu dzīvesgājuma aprakstu (CV) atbilstoši Instrukcijas 4.pielikumam;

## pretendenta parakstīts apliecinājums (oriģināls), kas apliecina 9.3.punktā minēto speciālistu atbilstību Izglītības likuma 50.pantā “Ierobežojumi strādāt par pedagogu” noteiktajām prasībām un Bērnu tiesību aizsardzības likuma 72. panta “Bērnu iestāžu darbinieku un pasākumu organizatoru atbildība” 4. un 5. daļā noteiktajām prasībām.

## Tehnisko piedāvājumu sagatavo saskaņā ar Tehniskajā un finanšu piedāvājuma formā (Instrukcijas 1.pielikums) noteiktajām prasībām:

### pretendentam jānorāda īss apraksts par katru pozīciju, katrā sniedzot pasūtītājam informāciju atbilstoši tehniskajā specifikācijā noteiktajam prasību minimumam – kā un ar kādiem līdzekļiem tiks nodrošināta kvalitatīva Pakalpojuma izpilde;

### cenas jānorāda *euro* (EUR), noapaļojot līdz 2 (diviem) cipariem aiz komata, bez pievienotās vērtības nodokļa (PVN). Cenā jāietver visi tieši un netieši saistītie izdevumi un visi piemērojamie nodokļi, un valsts noteiktie obligātie maksājumi, izņemot PVN.

## Gadījumā, ja piedāvājumu iesniedz piegādātāju apvienība, jāiesniedz katra piegādātāju apvienības dalībnieka parakstīts dokuments (apliecinājums vai vienošanās), kurš apliecina katra piegādātāju apvienības dalībnieka pilnvarojumu vienam no dalībniekiem pretendenta vārdā iesniegt piedāvājumu un apliecina katra dalībnieka uzņemtās saistības attiecībā uz dalību līguma izpildē, un slēgt līgumu gadījumā, ja pasūtītājs izvēlēsies šo piedāvājumu.

## Pretendents iesniedz visu to apakšuzņēmēju sarakstu, kuru sniedzamo Pakalpojumu vērtība ir 20 procenti no kopējās iepirkuma līguma vērtības vai lielāka, un katram šādam apakšuzņēmējam izpildei nododamo Pakalpojumu līguma daļu, kā arī iesniedz attiecīgā apakšuzņēmēja apliecinājumu par piedalīšanos iepirkuma līguma izpildē.

# Piedāvājumu vērtēšana un lēmuma pieņemšana. Iepirkuma komisija:

## pārbaudīs piedāvājumu atbilstību Instrukcijā pretendentiem norādītajām piedāvājumu noformējuma prasībām. Ja piedāvājums neatbilst kādai no noteiktajām prasībām, iepirkuma komisija lemj par pretendenta izslēgšanu no turpmākās dalības iepirkumā;

## pārbaudīs pretendentu atbilstību Instrukcijā pretendentiem noteiktajām atlases prasībām. Ja piedāvājums neatbilst kādai no noteiktajām atlases prasībām, komisija lemj par pretendenta izslēgšanu no turpmākās dalības iepirkumā;

## pārbaudīs Tehniskā un finanšu piedāvājuma atbilstību Instrukcijas prasībām. Pretendenti, kuru piedāvājums neatbildīs Instrukcijas prasībām, tiks izslēgti no turpmākās dalības iepirkumā. Pārbaudīs, vai finanšu piedāvājumā nav aritmētiskas kļūdas un vai piedāvājums nav nepamatoti lēts. Iepirkuma komisija labo pretendenta piedāvājuma aritmētiskās kļūdas;

## no visiem prasībām atbilstošajiem piedāvājumiem par iepirkuma uzvarētāju atzīs Pretendentu, kurš iesniedzis piedāvājumu ar zemāko cenu;

## attiecībā uz pretendentu, uz pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst instrukcijā noteiktajām prasībām, kā arī uz personālsabiedrības biedru, ja pretendents ir personālsabiedrība, kuram būtu piešķiramas līgumu slēgšanas tiesības, pārbauda Publisko iepirkumu likuma (PIL) 8.2 panta piektajā daļā norādīto izslēgšanas gadījumu esamību PIL 8.2 panta septītajā daļā noteiktajā kārtībā. Ja pasūtītājs informāciju par pretendentu, kas ir par pamatu pretendenta izslēgšanai no turpmākās dalības Iepirkumā, iegūst tieši no kompetentās institūcijas, datubāzēs vai no citiem avotiem, pretendents ir tiesīgs iesniegt izziņu vai citu dokumentu par attiecīgo faktu gadījumos, kad pasūtītāja iegūtā informācija neatbilst faktiskajai situācijai.

## 3 (trīs) darba dienu laikā pēc iepirkuma komisijas lēmuma pieņemšanas visi pretendenti tiks informēti par iepirkuma komisijas pieņemto lēmumu.

# Lēmums par iepirkuma pārtraukšanu: iepirkuma komisija var pieņemt lēmumu par iepirkuma pārtraukšanu, ja ir objektīvs pamatojums.

# Visas pārējās pretendentu, ieinteresēto piegādātāju tiesības un pienākumus, kas nav atrunāti Instrukcijas prasībās, regulē PIL un citi normatīvie akti.

# Līguma slēgšana un tā darbības termiņš:

## iepirkuma līgumu slēdz uz pretendenta piedāvājuma pamata;

## Pakalpojuma sniegšanas ilgums: līdz 2016.gada 12. decembrim;

## samaksa un termiņš: 10 (desmit) dienu laikā no pieņemšanas-nodošanas akta abpusējas parakstīšanas un rēķina saņemšanas dienas;

## pretendents, kuram ir piešķirtas līguma slēgšanas tiesības, paraksta iepirkuma līgumu ne vēlāk kā 3 (trīs) dienu laikā pēc pasūtītāja rakstveida pieprasījuma. Ja pretendents neparaksta iepirkuma līgumu noteiktajā termiņā pretendenta vainas dēļ, pasūtītājs to uzskata par atteikumu slēgt līgumu;

## ja pretendents, kuram ir piešķirtas līguma slēgšanas tiesības, atsakās noslēgt līgumu, iepirkuma komisija līguma slēgšanas tiesības piešķir pretendentam, kura iesniegtais piedāvājums atbilst visām iepirkuma prasībām un ir nākamo zemāko cenu.

1.pielikums – Tehniskā un finanšu piedāvājuma forma uz 3 (trīs) lapām.

2.pielikums – Pretendenta pieteikuma forma dalībai iepirkumā uz 1 (vienas) lapas.

3.pielikums – Pretendenta pieredzes apraksta forma uz 1 (vienas) lapas.

**4.pielikums** – CV forma uz 1 (vienas) lapas.

**1.pielikums**

*iepirkuma*

**“ Veselīga uztura pagatavošanas meistarklašu izveide un īstenošana izglītības iestādēs”**

(iepirkuma identifikācijas Nr. SPKC 2016/18)

Tehniskā un finanšu piedāvājuma forma

Vispārīgā informācija:

1. Veselīga uztura pagatavošanas meistarklašu (turpmāk – meistarklase) mērķis ir raisīt bērnos interesi par ēdienu gatavošanu un vēlmi pašiem darboties un eksperimentēt virtuvē, kā arī pilnveidot ēdiena gatavošanas prasmes un zināšanas par pārtikas produktu un to garšu dažādību;
2. Veselīga uztura pagatavošanas meistarklašu mērķa auditorija ir vispārējās izglītības iestāžu 1.-4.klašu izglītojamie.

|  |  |  |
| --- | --- | --- |
| **Nr.** | **Prasības iepirkuma priekšmetam:** | **Pretendenta piedāvājums** |
| **1.** | Pretendents nodrošina meistarklases norisi vismaz 90 (deviņdesmit) minūtes. |  |
| **2.** | Pretendents nodrošina, ka meistarklases ietvaros speciālists (pavārs un/vai uztura speciālists) kopā ar bērniem no svaigiem, sezonāliem dārzeņiem vai augļiem un citiem pārtikas produktiem pagatavo veselīgu ēdienu (piemēram, uzkodas, salātus), sniedzot bērniem ieskatu ēdiena gatavošanas procesā, informējot par ēdienu sastāvdaļām, to dažādību un to izmantošanas iespējām ēdiena pagatavošanā, ļaujot bērniem eksperimentēt un iedrošinot pagaršot jaunus pārtikas produktus. |  |
| **3.** | Pretendents nodrošina, ka ēdiena pagatavošanā izmantotās metodes atbilst bērnu spējām attiecīgajā vecumā un tiek ievērotas drošības prasības. |  |
| **4.** | Pretendents nodrošina, ka meistarklases norisē tiek iekļauta informācija/stāstījums par ēdiena garšu dažādību, garšas veidošanos un faktoriem, kas ietekmē garšu, kā arī garšu īpašību vērtēšana pagatavotajiem ēdieniem un viedokļu izteikšana par tiem. |  |
| **5.** | Pretendents īsteno 20 (divdesmit) meistarklases vispārējās izglītības iestādēs, kurās kopskaitā piedalās vismaz 300 (trīs simti) mērķauditorijas pārstāvju. Vienā meistarklasē piedalās ne mazāk kā 15 (piecpadsmit) dalībnieki; |  |
| **6.** | Pretendents nodrošina meistarklašu programmas izstrādi, meistarklašu norises laika un vietu grafika izveidošanu, nepieciešamā personāla piesaisti, meistarklašu īstenošanu (t.sk. norisei nepieciešamo resursu nodrošināšanu - ēdiena pagatavošanai nepieciešamo sastāvdaļu iegādi, ņemot vērā meistarklases dalībnieku skaitu, lai nodrošinātu katra bērna iesaisti ēdiena gatavošanā). |  |
| **7.** | Pretendents nodrošina, ka meistarklašu norises vietu izvēlē primāri priekšroka tiek dota Nacionālā Veselību veicinošo skolu tīkla dalības iestādēm[[2]](#footnote-2), pēc tam tām izglītības iestādēm, kas atrodas pašvaldībās, kas ir Nacionālā veselīgo pašvaldību tīkla[[3]](#footnote-3) dalībnieces. |  |
| **8.** | Pretendents nodrošina komunikāciju ar meistarklašu norises vietām, t.sk., koordinējot pieteikumu dalībai meistarklasēs saņemšanu un vispārējo izglītības iestāžu atlasi atbilstoši 8.punktā minētajai kārtībai, kā arī nodrošinot komunikāciju ar dalības vispārējās izglītības iestādēm, vienojoties par meistarklašu norises laiku un citiem organizatoriskiem jautājumiem. |  |
| **9.** | Pretendents vismaz 5 (piecas) darba dienas pirms meistarklašu īstenošanas uzsākšanas iesniedz Pasūtītājam saskaņošanai meistarklašu programmu (t.sk. meistarklašu ietvaros pagatavojamo ēdienu receptes un izvēles pamatojumu, atbilstību mērķauditorijai), izmantoto materiālu, oriģinālo uzskates vai izdales materiālu paraugus, ja tādus Pretendents ir paredzējis izmantot, un nepieciešamības gadījumā pēc Pasūtītāja pieprasījuma veic nepieciešamās izmaiņas un korekcijas. |  |
| **10.** | Pretendents nodrošina ar Nodarbību norisi saistītās publicitātes aktivitātes – sagatavo ar meistarklašu norisi saistītu informāciju izplatīšanai Pasūtītāja sociālo tīklu kontos, ja Pasūtītājs tādu pieprasa. |  |

|  |  |  |  |
| --- | --- | --- | --- |
| **Pakalpojuma izmaksu pozīcija** | **Cena *euro*****bez PVN** | **Cena *euro*****ar PVN** | **Kopā *euro*****bez PVN** |
| 1 (vienas) veselīga uztura pagatavošanas meistarklases izveide un īstenošana izglītības iestādēs\* |  |  |  |
| 20 (divdesmit) veselīga uztura pagatavošanas meistarklašu izveide un īstenošana izglītības iestādēs\* |  |  |  |

\*cenā jāietver visas izmaksas, kas tieši un netieši saistītas ar pakalpojuma nodrošināšanu, tajā skaitā visi piemērojamie nodokļi un valsts noteiktie obligātie maksājumi, nodevas pakalpojuma pilnīgai un kvalitatīvai izpildei.

**2.pielikums**

*iepirkuma*

**„Veselīga uztura pagatavošanas meistarklašu izveide un īstenošana izglītības iestādēs”**

 (iepirkuma identifikācijas Nr. SPKC 2016/18)

Pretendenta pieteikums

|  |
| --- |
| Informācija par pretendentu |
| Pretendenta nosaukums: |  |
| Reģistrācijas numurs un datums: |  |
| Juridiskā adrese: |  |
| Pasta adrese: |  |
| Tālrunis: |  | Fakss: |  |
| E-pasta adrese: |  |
|  |
| Finanšu rekvizīti |
| Bankas nosaukums: |  |
| Bankas kods: |  |
| Konta numurs: |  |
|  |
| Informācija par pretendenta kontaktpersonu (atbildīgo personu) |
| Vārds, uzvārds: |  |
| Ieņemamais amats: |  |
| Tālrunis: |  | Fakss: |  |
| E-pasta adrese: |  |

*APLIECINĀJUMS:*

Mēs apliecinām, ka nekādā veidā neesam ieinteresēti nevienā citā pretendenta piedāvājumā, kas iesniegts šajā iepirkumā, kā arī, ka nav tādu apstākļu, kuri liegtu mums piedalīties iepirkumā un pildīt iepirkuma Instrukcijās pretendentiem, tehniskajā specifikācijā norādītās prasības. Mēs apliecinām piedāvājumā sniegto ziņu patiesumu un precizitāti.

Datums

|  |  |
| --- | --- |
| 2 Pretendenta paraksts: |  |
| Vārds, uzvārds: |  |
| Amats: |  |

2 Formu paraksta Pretendentu pārstāvēt tiesīga persona vai pilnvarota persona (šādā gadījumā obligāti jāpievieno pilnvara)

**3.pielikums**

*iepirkuma*

**„Veselīga uztura pagatavošanas meistarklašu izveide un īstenošana izglītības iestādēs”**

(iepirkuma identifikācijas Nr. SPKC 2016/18)

PRETENDENTA PIEREDZE LĪDZĪGU PAKALPOJUMU VEIKŠANĀ *(FORMA)*

|  |  |  |  |  |  |
| --- | --- | --- | --- | --- | --- |
| **Nr.p.k.** | **Pasūtītāja nosaukums, kontaktpersona, tālruņa numurs** | **Pakalpojuma nosaukums** | **Pakalpojuma raksturojums** | **Līguma summa,** **EURO bez PVN***\** | **Līguma izpildes periods****(no – līdz)****(mm/gggg)** |
|  |  |  |  |  |  |
|  |  |  |  |  |  |

*\*Lai nepārkāptu komercnoslēpumus par privātiem uzņēmumiem, norādīt to nosaukumus, vai plašāku informāciju iespēju robežās.*

Datums

|  |  |
| --- | --- |
| 3 Pretendenta paraksts: |  |
| Vārds, uzvārds: |  |
| Amats: |  |

\_\_\_\_\_\_\_\_\_\_\_\_\_\_\_\_\_\_\_

3 Formu paraksta Pretendentu pārstāvēt tiesīga persona vai pilnvarota persona (šādā gadījumā obligāti jāpievieno pilnvara)

4.pielikums

*iepirkuma*

**„Veselīga uztura pagatavošanas meistarklašu izveide un īstenošana izglītības iestādēs”,**

(iepirkuma identifikācijas Nr. SPKC 2016/18)

CV forma3

|  |  |
| --- | --- |
| Vārds, uzvārds |  |
| Amata nosaukums |  |

**\*Izglītība:**

|  |  |
| --- | --- |
| Gads (no/līdz): |  |
| Izglītības iestāde: |  |
| Specialitāte: |  |
| Izglītību apliecinošs dokuments: |  |

**\*Darba pieredze:**

|  |  |
| --- | --- |
| Gads (no/līdz): |  |
| Darbavieta: |  |
| Amats: |  |
| Pienākumi: |  |

\* Pakalpojuma sniegšanā iesaistīt paredzētais speciālists norāda savu izglītību un darba pieredzi, kas pierāda speciālista atbilstību Instrukcijas prasībām.

Es, apakšā parakstījies, apliecinu, ka augstākminētais pareizi atspoguļo manu izglītību, kvalifikāciju un darba pieredzi.

Ar šo es apņemos:

|  |  |
| --- | --- |
| No | Līdz |
| *<perioda sākums>* | *<perioda beigas>* |

saskaņā ar Pretendenta ‑ *<pretendenta nosaukums>* (turpmāk - Pretendents) piedāvājumu piedalīties *<pakalpojuma nosaukums>*, gadījumā, ja tiek pieņemts lēmums slēgt iepirkuma līgumu ar Pretendentu.

|  |
| --- |
| *<Vārds, uzvārds>* |
| *<Paraksts>* |
| *<Datums>* |

\_\_\_\_\_\_\_\_\_\_\_\_\_\_\_\_\_\_

3 Formu paraksta Pakalpojuma sniegšanā iesaistītais speciālists.

1. Pretendentam ir tiesības pēc saviem ieskatiem piesaistīt papildus personālu kvalitatīvākai pakalpojuma izpildē [↑](#footnote-ref-1)
2. Nacionālā Veselību veicinošo skolu tīkla dalības iestāžu saraksts pieejams <http://www.spkc.gov.lv/veselibu-veicinosas-skolas/> [↑](#footnote-ref-2)
3. Nacionālā veselīgo pašvaldību tīkla dalības pašvaldību saraksts pieejamas <http://www.spkc.gov.lv/nvpt-pasvaldibas/> [↑](#footnote-ref-3)